Document ID: /fineweb-2-swissfilter-quality_10-filterrobots/filtered/01592.jsonl.gz/16

R-M fejrer et hundrede års succes historie
1919-2019
Siden det blev etableret i Detroit for 100 år siden, har R-M, i dag BASF’s premium lakmærke, spillet en central rolle i udviklingen af bilindustrien. Grundlæggerne, Fred Rinshed og Herbert Masons innovative og banebrydende ånd er grundstenen i R-M. Den dag i dag er R-M stadig tro mod denne dynamiske drivkraft verden over. I 2019 fejrer R-M brandet sin 100 års fødselsdag.
Grundlæggernes banebrydende ånd
Mange emigranter, der satte sejl mod Amerika i det 19. århundrede, søgte en ny start på livet, så de kunne opbygge en lysere fremtid både for sig selv og for de kommende generationer. Blandt dem var forfædre af irske emigranter Fred Rinshed og Herbert Mason, grundlæggerne af R-M. Masons far, William James Mason, producerede højkvalitets trælokkeænder i Detroit, som var sirligt malet. I 1905 overtog Herbert Mason virksomheden, men i 1919 var han klar til at prøve på noget nyt. På det tidspunkt var Detroit på vej til at blive centrum for den amerikanske bilindustri. Mason allierede sig med Fred Rinshed og grundlagde Rinshed-Mason Company. Og det blev hurtigt til den største leverandør af lak til bilindustrien.
Innovative helt fra begyndelsen
Kun få år efter grundlæggelsen af R-M formåede de to iværksættere at lande en stor kunde, nemlig Cadillac, som bestilte de første lakeringer fra R-M. Denne type partnerskab blev en del af virksomhedens filosofi. Fra begyndelsen arbejdede Rinshed og Mason sammen med de bedste bilproducenter på markedet, hvilket skulle føre til en endnu mere produktiv autolak samt endnu mere specialiseret farvekundskab. Deres ambition om konstant at stræbe efter forbedring af deres produkter var nøglen til deres succes. I 1926 opfandt Rinshed-Mason Florida-testene, som den første i industrien. Dette indebar, at R-M byggede en park i Miami, Florida, hvor farvernes holdbarhed blev testet under intens solskin. I kølvandet på stigende bilproduktion og udvikling af nye farvenuancer kunne R-M, i 1931, tilbyde sine kunder den første metalliske lak. R-M revolutionerede markedet i 1948, da det introducerede basefarve systemet. Tintometeret blev et banebrydende værktøj i denne sammenhæng. Det tillod autolakerere selv at blande den ønskede farvenuance i deres eget værksted på kun få minutter. Alle fabrikanter af autolak til eftermarkedet efterlever til stadighed dette princip den dag i dag.
Målet er evig plads til forbedring
R-M er aldrig stoppet med at udvide sin unikke farveekspertise. Med en så bred vifte af forskellige farver brugt til lakering af biler, måtte nuancen af den specifikke lak matches meget præcist. Med R-M's Tintovision kunne autolakeringsværksteder opnå enkle farveformularer ved brug af mikrofiche-ark – et reducret analogbilled på ark af gennemsigtig film, der indeholder micro-billeder. I 1960 var R-M leverandør af varmebestandig lak til et af de første besøg i rummet. Ti år senere blev de første vandbaserede OEM-lakker produceret. Innovationen af nye og forbedrede produkter og processer er fortsat nøglen til R-M's udvikling, fordi fokus nu er på de miljøvenlige produkter og bæredygtig lakering.
Verdensomspændende ekspansion – Perfection made simple
I 1963 tog R-M Automotive Refinish skridtet til Europa. R-M besluttede, at etablere sig i den nordfranske by Saint-Just-en-Chaussée, ikke langt fra Fords hovedkvarter i Belgien. Senere blev det centraleuropæiske forsknings-, udviklings- og produktionssted (tidligere Immont) bygget i Clermont-de-l'Oise. I 1981 kunne DIAMONT lakserien genlanceres. Dette er en løsning med høj ydeevne til opløsningsmiddelbaseret basefarve og klarlak, uanset om det er solid, metallisk eller perlemor, hvilket kunderne succesfuldt har benyttet til deres lakeringsopgaver siden da.
I 1986 sluttede R-M sig til BASF-koncernen. Værdierne forblev dog de samme. Fra begyndelsen besluttede R-M-brandet at se på verden fra kundernes synspunkt. Udviklerne spurgte sig selv: Hvad har autolakerere verden over brug for? Svaret er stadig enkelt: For at opnå de bedste resultater har de brug for et produkt af høj kvalitet og et omfattende velkoordineret produktsortiment. Hvad der stadig er særligt vigtigt for R-M er, at produkterne kan benyttes på et bæredygtigt grundlag og er nemme at anvende, så autolakerere over hele kloden kan opnå perfekte resultater med dem. R-M lancerede den innovative vandbaserede ONYX HD-lakserie i 1995 - en formel, der fortsat er vellykket denne dag i dag.
Foran for sin tid: Farve ekspertise og digitalisering
Introduktionen af Colormaster i 90’erne betød et kvantespring for match af farver, som tilbød autolakerere en essentiel hjælp til at opnå netop et perfekt match af farver. Dette medførte, at R-M-kunder hurtigt og pålideligt kunne fastslå den nøjagtige farvenuance de havde brug for, og takket være den veletablerede farvedatabase kunne de i større omfang præcisere det betydelige antal farvenuancer tilgængelig på markedet. Autolakerer sparede derfor meget tid. Det næste trin i udviklingen var endelig den digitale Colortronic2 farve måleenhed, hvilket gjorde match af farver nemmere end nogensinde før.
R-M var hurtig til at udnytte magten i digital udvikling: R-M var allerede i 1996 det første automotive refinishing brand, der havde sin egen hjemmeside: www.rmpaint.com. Værksteder kunne benytte hjemmesiden til at finde blandingsformler til farvenuancer i Color Explorer Online-databasen døgnet rundt. Endvidere supporterede mærket sine kunder, autolakererne, ved at tilbyde tjenester som konsultation og avanceret teknisk uddannelse. Derudover kom digitale tjenester som ShopMaster og mobile apps også til. Colortronic 12/6 farvemåleenhed er helt ny og kan bruges til at forenkle de trin, der er yderligere involveret i processen.
Partnerskab og uddannelse til gavn for kundernes succes
Fælles succes er altid afhængig af tæt og produktivt samarbejde af præcis den type, som R-M har med sine kunder. I over 20 år har R-M-mærket fokuseret på kundernes behov med henblik på arbejde og udvikling. Med introduktionen af "Programmes For Success" i 2000 præsenterede R-M et innovativt servicetilbud til især værkstedsejere, der hjælper til at øge produktiviteten og omsætningen i værkstedet. I 2011 lancerede R-M Premium Partners Programme i Europa, som kunderne kan bruge til at etablere netværk.
R-M Refinish Competence Center (RCC) i Clermont-de-l'Oise er et af de mest moderne uddannelsescentre i Europa. Det tekniske udstyr og multimedieuddannelsesressourcer tilbyder kunderne den mest up-to-date viden inden for sektoren fuld fleksibelt og på højeste niveau. R-M-brandet kan på verdensplan forlade sig på et netværk af 80 Refinish Competence Centers. At fremme unge talenter har altid været vigtigt for R-M. Den 13. udgave af den internationale R-M Best Painter Contest vil snart finde sted. Denne konkurrence betragtes nu som den vigtigste begivenhed i autolakeringsbranchen. Unge professionelle talenter fra hele verden sætter deres lidenskab for at lakere på prøve og konkurrere i tekniske og kreative discipliner. Med denne konkurrence har R-M til formål, at sikre erhvervets bæredygtighed og tilskynde morgendagens talentfulde autolakerer.
“Being succesful means being innovative”
R-M-brandet har fastholdt sine grundlæggers energi og innovative styrke, og kan i 2019 ikke blot se tilbage på en lang succeshistorie, men også se på de fremtidige nyskabelser, som det vil kunne tilbyde sine kunder. R-M’s nyeste produktudvikling forbedrer proces- og miljøeffektivitet indenfor autolakeringsreparationsmarkedet. De bedste eksempler herpå er RAPIDCLEAR, UV LIGHT FILLER GREY og e'Sense-produkterne, som er fremstillet i overensstemmelse med BASF’s certificerede biomassebalance-tilgang og dermed bidrager til at reducere CO2-udledningen. Endeligt inspirerede R-M influencers, designere, partnere, kunder og autolakerere gennem de sociale medier med R-M THE CODE-programmet indenfor temaet Colors & Design. Online-kampagnens omdrejningspunkt var at dele nye farvenuancekoncepter og -designs forbundet med mobilitet og teknologi.